Univerzitet u Uppsali
Univerzitet u Uppsali (Švedski: Uppsala universitet) je univerzitet u gradu Uppsali, najstariji univerzitet u Švedskoj i Skandinaviji. Njegovo službeno ime na latinskom glasi Universitas Regia Upsaliensis, državnog je tipa i jedan je od najboljih evropskih univerziteta.

Historija i karakteristike 
Univerzitet u Uppsali je osnovan 1477. godine, ali je zatvoren 1510. zbog tadašnjih religijskih razmirica. Ponovno je počeo sa radom 
1595. sa dva fakulteta, teološkim i filozofskim. Kralj Gustav II Adolf poklonio mu je 1624. velike količine zemlje što mu je omogućilo relativno bezbrižnu financijsku budućnost. Jedan od njegovih najslavnijih profesora bio je botaničar Carolus Linnaeus.

Univerzitet u Uppsali danas ima slijedeće fakultete: teološki, pravni, medicinski, filološki, 
farmaceutski, filozofski, sociološki, pedagoški, matematički, elektrotehnički, tehnološki, geološki, kemijski i fizike.

Univerzitetska biblioteka Carolina Rediviva je najveća u Švedskoj, a u njoj se čuva iluminirani manuskript Codex Argenteus, jedini veći rukopis biskupa Wulfile iz 4. vijeka, u kom je preveo Bibliju sa starogrčkog na gotski.

Zgrada rektorata iz 1887. ima veliku kolekciju umjetničkih slika.

Povezano 
 Upsala program podataka o sukobima

Izvori

Vanjske veze 

 Službene stranice univerziteta 
 Uppsala University na portalu Encyclopædia Britannica 

Nastanci 1477.
Uppsala
Uppsala
Obrazovanje u Uppsali
Građevine u Uppsali